सारंग का जन्म 26 दिसंबर 1938 को मुंबई में एक मध्य वर्गीय परिवार में हुआ था। उनके परिवार में किसी का रिश्ता सिनेमा या थियेटर से नहीं था। वह मुंबई में कॉलेज के दिनों से ही थियेटर करने लगी थीं। वहां उन्होंने एक नाटक प्रतियोगिता में भाग लिया था। वहां उन्हें अपनी भूमिका के लिए सराहना मिली। सारंग को ‘‘सखाराम बाइंडर’’, ‘‘गिधाड’’, ‘‘रथचक्र’’ और ‘‘कमला’’ समेत कई प्रसिद्ध नाटकों में अपनी प्रभावशाली भूमिका के लिए जाना जाता है।